Kostol Panny Márie Snežnej (Banská Štiavnica)

Kostol Panny Márie Snežnej v Banskej Štiavnici, nazývaný aj ako Frauenberský kostol, bol postavený v 16. storočí. Dejiny Kostol vznikol z kaplnky, ktorú dal v roku 1512 neďaleko vrchu Frauenberg (dnes na jeho vrchole stojí Nový zámok) bohatý banský ťažiar a zároveň komorský gróf Erazmus Roessl. Patrocínium kaplnky bolo zasvätené Panne Márii Snežnej. V roku 1580 bola ku kaplnke na náklady mesta pristavaná jednoduchá loď s polygonálnym presbytériom. Strop presbytéria je vyzdobený výnimočnou krúženou rebrovou klenbou. Predpokladá sa, že projekt klenby vytvoril hlavný staviteľ viedenskej huty Anton Pilgram, ktorý tvoril v banskobystrickej oblasti. Počas II. svetovej vojny kostol Panny Márie Snežnej vyhorel. Kostol je vo vlastníctve mesta a v súčasnosti kostol slúži ako dom smútku, v jeho susedstve sa nachádza cintorín nazývaný Frauenberský. Omše sa v ňom neslúžia. Galéria Referencie Externé odkazy Rímskokatolícka cirkev, farnosť Banská Štiavnica - oficiálna stránka Frauenberský kostol - na stránkach Apsida.sk Kaplnka Panny Márie Snežnej - na stránkach DoKostola.sk